মাতাহারির শৈশব খুব একটা খারাপ কাটে নি। বাবার ছিল টুপির কারখানা। কিন্তু হঠাৎ একটা সময়ে এসে মাতাহারির বাবা দেউলিয়া হয়ে যায় ব্যবসায়। এই শোকে এক বছরের মাথায় মারা যায় তার মা।বাবা মাতাহারি আর তার ভাইবোনদের পাঠিয়ে দেয় হল্যান্ডের বিভিন্ন জায়গায় আত্নীয়স্বজনদের কাছে। এখান থেকেই তাদের পুরো পরিবারটি বিচ্ছিন্ন হয়ে যায়। মাতাহারি ১৮ বছর বয়সে বিয়ে করে বসেন হল্যান্ড সেনাবাহিনীর এক বয়ষ্ক কর্ণেলকে। কিন্তু সে বিয়েও বেশীদিন স্থায়ী হয় না। সংক্ষিপ্ত সংসার জীবনে দুই সন্তানের মা হয়েছিলেন মাতাহারি। কিন্তু তার দুটি সন্তানই অসুস্থ হয়ে মারা যায়। মাতাহারির যাত্রা শুরু হয় অন্য এক জীবনের পথে।